Fit-18 ta' Lulju 2016 il-Kunsill adotta formalment regoli ġodda li ser joffru protezzjoni aħjar kontra l-pesti tal-pjanti Ir-regolament il-ġdid ser jgħin fil-ġlieda kontra l-pesti tal-pjanti u l-mard permezz ta' sorveljanza aħjar eradikazzjoni bikrija ta' tifqigħat ta' pesti ġodda . L-aktar pesti perikolużi (iktar 'il quddiem 'pesti ta' kwarantina') ser jiġu definiti u mqassma aħjar bejn 'pesti ta' prijorità' li ser ikunu soġġetti għal regoli aktar stretti dwar l-eradikazzjoni u informazzjoni lill-pubbliku, u għaldaqstant ikunu eliġibbli għal appoġġ finanzjarju akbar mill-UE, u pesti oħrajn ta' kwarantina. Ir-regoli l-ġodda ser jestendu, jissimplifikaw u jarmonizzaw l-iskema eżistenti dwar passaport tal-pjanti li huwa meħtieġ għall-movimenti kollha bejn l-operaturi professjonisti fl-UE. Dan ser jeħtieġu wkoll li l-operaturi professjonali rilevanti jkunu reġistrati sabiex jiggarantixxu kontrolli aktar faċli u traċċabbiltà aħjar. Ir-regolament il-ġdid ser jinkludi wkoll miżuri biex jiġu indirizzati l-pesti introdotti minn barra l-UE , b'enfasi fuq approċċ ibbażat fuq ir-riskju. pożizzjoni tal-Kunsill fl-ewwel qari adottata llum ikkonfermat il-qbil li ntlaħaq mal-Parlament Ewropew f'Diċembru 2015 u approvata mill-Coreper f'Mejju 2016. Biex il-proċedura titlesta, l-att legali għad irid jiġi approvat mill-Parlament Ewropew fit-tieni qari. Ir-regolament mistenni jidħol fis-seħħ fil-bidu tal-2017 u ser isir applikabbli wara perjodu ta' tliet snin wara d-dħul fis-seħħ. Għal aktar tagħrif, jekk jogħġbok ara l-istqarrija tagħna għall-istampa minn Diċembru 2015 (il-link ta' hawn taħt). Miżuri ġodda kontra l-pesti tal-pjanti - pożizzjoni tal-Kunsill fl-ewwel qari Dikjarazzjoni min-Netherlands Is-saħħa tal-pjanti: test ta' kompromess bejn il-Kunsill u l-Parlament Ara l-paġna tal-laqgħa